முந்தைய பாகத்தில் தன் தாய் கிரகமான சைபர்ட்ரானைத் தேடிச் சென்ற ஆப்டிமஸ் ப்ரைம், இந்தப் பாகத்தில் சல்லி சல்லியாக நொறுங்கி கிடக்கும் சைபர்ட்ரான் கிரகத்தைப் பார்த்துப் பெருங்கோபம்கொள்கிறது. அங்கே தன்னை சைபர்ட்ரானையே படைத்தவளாகச் சொல்லிக்கொள்ளும் க்யுன்டஸா, `பூமியிலிருந்து அந்த மந்திரக்கோலை என்னிடம் எடுத்து வா. பூமிதான் நம் பரம்பரை எதிரி. அந்த மந்திரக்கோலின் சக்தி மூலம் பூமியின் சக்தியை உறிந்து இந்தக் கிரகத்தையே நான் பழைய நிலைக்கு மாற்றிக் காட்டுவேன்' என ஆப்டிமஸ் ப்ரைமை மூளைச்சலவை செய்கிறாள். ஆப்டிமஸ் ப்ரைமும் பூமியை நோக்கிக் கிளம்புகிறது. இங்கே, கதையின் நாயகன் கேட் ஈகர் (மார்க் வால்பெர்க்), பூமியில் வாழ்ந்த டிரான்ஸ்ஃபார்மர்களின் வரலாற்றை ரகசியமாகக் காத்துவரும் `விட்விக்கன்' குடும்பத்தில் மிச்சமிருக்கும் ஒரே வாரிசு. கதையின் நாயகி விவியான், மந்திரவாதி மெர்லினின் வம்சத்தில் பிறந்தவள் என்ற உண்மைகளை வரலாற்றாசிரியர் மற்றும் வானியல் வல்லுநரான பர்டன் அவர்களிடத்தே சொல்கிறார். அந்த மந்திரக்கோல் எங்கே, ஆப்டிமஸ் ப்ரைம் கைக்கு அந்த மந்திரக்கோல் சென்றதா, க்யுன்டஸா நினைத்தது நடந்ததா? நாயகனும் நாயகியும் பூமியைக் காப்பாறினார்களா என்பதை, படத்தைப் பார்த்து தெரிந்துக்கொள்ளுங்கள்.